РЕШЕНИЯ
на Третата годишна конференция на ОМЕЕ "ЕкоЕнергия" 
9-10 април 2001 г., София
По организационни въпроси 

1. Приема Отчета за дейността на ОМЕЕ "ЕкоЕнергия" за периода април 2000 - април 2001 г. и дава висока оценка за работата на Секретариата на мрежата.
2. Приема Плана за дейността на ОМЕЕ "ЕкоЕнергия" за 2001 г. с направените по време на обсъждането уточнения. 

3. Приема предложените изменения на Временните правила за дейността на мрежата с направените по време на обсъждането уточнения.
4. Приема за нови членове на ОМЕЕ общините Айтос, Берковица, Крумовград и Троян, които са заявили желание за участие, съгласно Временните правила за дейността на мрежата. 

5. Приема за асоциирани членове на мрежата следните регионални сдружения на общини:
· Асоциация на Дунавските общини "Дунав" (АДО "Дунав") 

· Асоциация на Българските Черноморски Общини (АБЧО) 

· Регионална асоциация на общини "Тракия" (РАО "Тракия") 

· Сдружение на Югозападните общини (СЮО) 

Дава съгласие асоциации на общини, които изявят желание за членство в мрежата в съответствие с изменените Временни правила чрез депозиране на заявка за участие в Секретариата на мрежата, да станат асоциирани членове на ЕкоЕнергия. 
6. Избира за членове на Председателството за периода до Четвъртата национална конференция на мрежата (2002 г.) следните общини: 
· Председател - Община Стара Загора 
· Заместник-председател - Община Горна Оряховица 

· Членове: Общини Пазарджик, Карлово, Видин 

Изказва благодарност на община Габрово, представена от кмета на общината Богомил Белчев, за активното и ползотворно участие в Председателството на ЕкоЕнергия.
По изпълнението на близките задачи на мрежата

7. Препоръчва на общинските ръководства на общините членки на ЕкоЕнергия:
· да осигуряват оптимални условия за работа на Общинските бюра за енергийна ефективност и да съдействат за осъществяването на функциите им; 

· да оказват необходимото съдействие на Общинските бюра за енергийна ефективност за изграждането и поддържането на общинската енергийна база данни; 

· да инициират разработването на общински програми за енергийна ефективност, които да предложат за утвърждаване от общинските съвети; 

· да осигурят необходимите предпоставки за пълноценно участие на представителите на съответните общини в предстоящите учебни курсове по енергийно планиране и подготовка на проекти за енергийна ефективност; 

8. Препоръчва на общинските ръководства на новите редовни и асоциираните членове на мрежата да съдействат за изграждане на Общински бюра за енергийна ефективност и за оборудването им с необходимата компютърна техника.

9. Възлага на Председателството и Секретариата на мрежата да съгласуват с ръководството на НСОРБ съвместни предложения до съответните компетентни органи:
(а) за промени в нормативната база в съответствие със заключенията на Работната група по улично осветление;
(б) капиталовите разходи на общинските бюджети за проекти за намаляване на разходите на вода и енергия, които могат да бъдат изпълнени чрез банкови заеми, да се считат извън определените със Закона за държавния бюджет за 2001г. 5 на сто от собствените приходи, които подлежат на задължително утвърждаване от министъра на финансите по смисъла на чл. 11, ал. 1 на ЗДБ за 2001 г. 

10. Възлага на Секретариата и Председателството на мрежата да съгласува с ръководствата на сдруженията на общини, асоциирани членове на мрежата, програма за общи действия. 

11. Препоръчва на членовете си, които имат собствени страници в Интернет, да включат в тях информация и препратки към страницата на ЕкоЕнергия. 

По средносрочните задачи на мрежата

12. Потвърждава следните средносрочни приоритети на мрежата:
· изграждането на енергийни бази данни в общините, членки на мрежата; 

· утвърждаването на енергийното планиране като ключов елемент на управлението на местните ресурси; 

· подготовката на местни специалисти по енергийно планиране; 

· разширяването на обхвата на дейността на мрежата чрез включването на водните ресурси; 

· включването на ЕкоЕнергия в регионални и европейски мрежи с подобен характер; 

· преминаването към самоиздръжка на дейността. 

13. Възлага на Секретариата на ЕнЕфект да разработи и предложи на Четвъртата годишна конференция на мрежата (2002 г.) средносрочна програма за следващия 5-годишен период, основана на горните приоритети. 

Трета годишна конференция на 
ОМЕЕ "ЕкоЕнергия"
София, 9-10 април 2001 г. 
